open-index/open-wikipedia-markdown huggingface dataset:
Kip Brennan

**Kip Brennan** (s. 27. elokuuta 1980 Kingston, Ontario, Kanada) on kanadalainen uransa päättänyt jääkiekkoilija. Hän pelasi yhteensä 61 NHL-ottelua Los Angeles Kingsin, Atlanta Thrashersin, Mighty Ducks of Anaheimin ja New York Islandersin joukkueissa. Hänen uransa viimeksi seuraksi jäi Venäjän VHL-liigassa pelaava kazakstanilainen Saryarka Karaganda, jossa hän pelasi 10 runkosarja-ottelua ja seitsemän playoff-ottelua keväällä 2014.

Kip Brennan keräsi 61 NHL-ottelussaan 2 (1+1) pistettä ja yhteensä 222 jäähyminuuttia.

## Tilastot

## Lähteet
*
Glinde-interstadiaali

**Glinde-interstadiaali** oli lämmin kausi viime jääkaudella noin 50&nbsp;000 vuotta sitten. Kausi oli edellistä Oerelin interstadiaalia hieman kylmempi. Pohjois-Saksassa oltiin lämpimimmillään pensastundran eteläosissa.

Kausi on NGRIP-näytteen interstadiaali 14 tai 16–17. Pohjoisen pallonpuoliskon pohjoisosien lämpötila oli enimmillään noin 6,5 astetta nykyistä alempi, kun se oli viime jääkauden kylmimmässä vaiheessa 10 astetta nykyitä alempi..

Eri lähteiden mukaan merenpinta olisi ollut 25–60&nbsp;m nykyistä alempi, Koiviston Jääkaudet-kirjan mukaan 30&nbsp;m.

## Keski-Veikselin löydöistä Suomessa
Eteläinen Suomi lienee ollut jäätön 55000–25000 BP, sen jälkeen kun jää oli ensin saapunut sinne ehkä 60000 BP. Toisten lähteiden mukaan Suomi oli jään peitossa 75&nbsp;000–50&nbsp;000 vuotta sitten. 

Veikselin varhais- ja keskivaiheiden kerrostumien ajoituksesta Suomessa on käyty keskustelua. Perinteisillä radiohiilimittauksella ei voitu ajoittaa yli 40&nbsp;000 vanhoja esineitä, ja kohti tuota takarajaa ajoitukset käyvät epävarmoiksi. Monien tutkijoiden mielestä radiohiilellä aikaan 42&nbsp;000–50&nbsp;000 vuotta sitten ajoitetut Permantokosken ja Tervolan Kauvonkankaan turvekerrokset, joissa on koivumetsistä kertova siitepölystö, sopisivat paremmin Varhais-Veikseliin 80&nbsp;000–100&nbsp;000 vuotta sitten. Savukosken Soklista löydetty kolmas Eem-kauden jälkeinen moreenipatjojen välissä ollut arktiseen tundraan viittaava kerrostuma saattaa vastata Keski-Veikselin varhaista jäätöntä kautta.  Suunnilleen Glint-vaiheeseen liittyy Keski-Lapista löydetty lehtikuusi, jonka harrastajatutkija Keijo Parkkunen on kirjassaan *Sadan vuoden harha-askel* väittnyt kasvaneen jäätikön sisällä ja siten kumoavan jääkauden.  

## Lähteet
*
*
*
* 
*

### Viitteet
Koskikara (täsmennyssivu)

**Koskikara** tarkoittaa seuraavia asioita:

* Koskikara, lintu
* Koskikara (rakennus), Kajaani Oy:n toimitusjohtajan edustusasunto Kajaanissa
* Koskikara (kauppakeskus), kauppakeskus Valkeakoskella
* Koskikara (uimahalli), uimahalli Jämsässä
* Koskikara (asunto-osakeyhtiö), asunto-osakeyhtiö Joensuussa
* Koskikaran koulu, koulu Rutalahdella
* Koskikara, luontopolku Nurmijärvellä
* Myllykosken Koskikarat R.Y., partiolippukunta
Moershoofd-kompleksi

**Moershoofd-interstadiaali** oli viime jääkauden hieman normaalia lämpimämpi vaihe, mutta melko kylmä interstadiaaliryhmä noin 43&nbsp;000 vuotta sitten. Pohjois-Saksassa kasvoi tundraa, ja oltiin lähellä kylmän aron/polaariaavikon oloja.
Alankomaissa oli heinäkuun keskilämpötila noin 5,5 °C.

## Lähteet
Hasselo-stadiaali

**Hasselo-stadiaali** oli kylmä jakso viime jääkaudella noin 41&nbsp;000 vuotta sitten. kaudella kulki tundran ja aromaisen polaariaavikon raja Pohjois-Saksassa.
Alankomaissa heinäkuun keskilämpö putosi jopa 5 C:hen. Ilmeisesti kaudella jää peitti koko Suomen.

Tätä kautta seurasi Hengelo-interstadiaali.

## Lähteet
Matti Asseri Nyberg

**Matti Asseri Nyberg** (16. elokuuta 1948 Tampere – 23. heinäkuuta 2008 Heinävesi) oli tamperelainen erityisnuorisotyön uranuurtaja. Hän toimi Tampereen Pallo-Veikkojen puheenjohtaja vuodesta 2002 aina kuolemaansa saakka. Hän pelasi nuorena seurassa maalivahtina ja pääsi muutamia kertoja seuran edustusjoukkueeseen maalivahdiksi. 

Lähes 40 vuotta kestäneen työuransa hän teki erityisnuorisotyön parissa, ja lisäksi hän työskenteli osan työurasta kriminaalihuollossa. Kertomansa mukaan hänellä oli kolme elämäntyötä: erityisnuorisotyö, kriminaalihuolto ja urheiluseurojen välinen yhteistyö. Nuorisotyön saavutuksenaan hän (2006) piti suosittuja leirejään.

Asseri tunnettiin värikkäänä ja kiinnostavana persoonana, joka työskenteli hyvin kokonaisvaltaisesti. Hän tuli tunnetuksi tamperelaisille paitsi partiotyöstään ja vetämistään seurakuntien leireistä, myös työnsä ulkopuolella erilaisten tilaisuuksien juontajana ja isäntänä. Hän teki erityisnuorisotyötä ongelmaisten nuorten auttamiseksi sekä järjesti nk. pullakirkkoa "rantojen miehille" kuten hän sanoi.

Nyberg oli opiskellut teatteria ja häntä kiinnosti sanallinen ilmaisu sekä kirjallisuus. Hän tuli tunnetuksi erilaisissa tapahtumissa tarinoistaan sekä runojen ja tekstien tulkitsijana. Hän kirjoitti suomenkieliset sanat Hedy Westin kappaleeseen *500 Miles* nimellä *Lapsuuden Usko*. Nyberg kirjoitti kirjan *Palokärjen huuto*, jonka kustansi Karisto ja se julkaistiin vuonna 1980.

Tampereen kaupunginvaltuustoon hän pääsi ensi yrittämällä 1997, sitoutumattomana kokoomuksen listalta ja oli pitkään Kokoomuksen edustajana kaupunginvaltuustossa sekä kulttuuri- ja vapaa-aikalautakunnan puheenjohtajana.

## Lähteet

## Aiheesta muualla
* Matti Asseri Nyberg kotisivu WebArchivessa
Schalkholz-stadiaali

**Schalkholtz-jäätiköityminen** oli hyvin kylmä kausi noin 74&nbsp;000&nbsp;–&nbsp;59&nbsp;000 vuotta sitten Veiksel-jääkaudella, joka oli toistaiseksi viimeisin jääkausi. Jään uskotaan ulottuneen Baltiaankin ja luultavasti peittäneen koko Suomen. Tuona aikana jäätiköt kasvoivat melkein yhtä suuriksi kuin myöhemmin Veiksel-jääkauden varsinaisen huippukohdan eli LGM:n aikaan. Alankomaissa heinäkuun keskilämpö laski luultavasti noin neljään asteeseen.

Pohjois-Saksassa oli kylmää aroa ja polaariaavikkoa..

Kausi on sama kuin Happi-isotooppivaihe 4.

## Lähteet
Live in Europe (Creedence Clearwater Revivalin albumi)

**Live in Europe** on Creedence Clearwater Revivalin vuonna 1973 julkaistu livealbumi. Materiaali on äänitetty syyskuussa 1971, jolloin rytmikitaristi Tom Fogerty ei ollut enää yhtyeessä mukana.

## Kappaleet
*Kaikki kappaleet kirjoittanut John Fogerty, ellei toisin mainita.
#  
# 
#  
#  
#  
#  
#  
#  
#  
#  
#  
#  
#  
# 

## Kokoonpano
* John Fogerty – laulu, kitarat, huuliharppu
* Stu Cook – bassokitara, laulu
* Doug Clifford – rummut

## Arvostelut
* Allmusic () 

## Lähteet
Al Murrah

**Al Murrah** on arabiheimo, joka on aiemmin kuulunut Banu Yam -heimoon. Heimon jäsenet ovat pääosin kameleita käyttäviä paimentolaisia. He elävät monissa paikoissa ympäri Arabian niemimaata, mutta pääosin niemimaan etelä- ja itäosissa. Heimoon kuuluu 15&nbsp;000 jäsentä seitsemästä eri klaanista, ja he saattavat vaeltaa vuoden aikana noin 3&nbsp;000 kilometriä.
Vickie Guerrero

**Vickie Guerrero** (s. 16. huhtikuuta 1968 El Paso, Texas, Yhdysvallat) on entinen yhdysvaltalainen showpainija. Guerrero oli "naimisissa" Edgen kanssa juonen mukaan. Pari erosi myöhemmin riitojen vuoksi. Huhujen mukaan Guerrero lopetti Monday Night RAWissa, koska hänen ex-miehensä ei paininut RAW:issä vaan SmackDownissa.

Guerrero oli Eddie Guerreron kanssa naimisissa, kunnes tämä menehtyi sydänkohtaukseen. Vickie Guerrero "halvaantui", kun Undertaker teki hänelle *Tombstone Piledriverin*. Siitä lähtien hän on kulkenut pyörätuolissa Chavo Guerreron ohjastamana. Hän toipui vammasta vuonna 2008, jolloin hän liittoutui Big Shown kanssa ja haastoi Undertakerin Backlashin jälkeen. Undertakerin tullessa kehään valojen sammuessa, hän vei Chavon kehästä pukuhuoneisiin, ja Big Show meni etsimään Chavoa. Vickie jäi yksin kehään, jolloin Undertaker teki hänelle tombstone piledriverin.

Guerrero debytoi WWE:ssä vuonna 2005. Vickie Guerrero poistui WWE:stä 2009, mutta palasi WWE:hen SmackDown! Anniversary show’ssa. Vickie työskenteli Dolph Zigglerin ja Jack Swaggerin managerina. Vickie toimi myös 9 kuukautta WWE Raw:n Konsultoivana managerina, kunnes hänet erotettiin yleisöäänestyksellä 8.7.2013.

## Lähteet
Heltech

**Helsingin tekniikan alan oppilaitos** eli **Heltech** oli Suomen suurin tekniikan alan ammatillinen oppilaitos, joka on vuoden 2013 alusta alkaen ollut osa Stadin ammattiopistoa. Opiskelijoita on yli 4&nbsp;000. Oppilaitos sijaitsee Helsingissä. Se perustettiin vuonna 1999 yhdistämällä Haagan, Käpylän ja Vallilan ammattikoulut, joista tuli Heltechin koulutusyksikköjä. Koulutusyksiköt jakautuvat ammatillisten perustutkintojen mukaan nimettyihin osastoihin. Liikennelaitoksen ammattiopisto liitettiin Heltechiin vuonna 2007. Tarjolla oli 16 perustutkintoa 30 koulutusohjelmassa. Muut ovat tekniikan alan tutkintoja paitsi audiovisuaalisen viestinnän perustutkinto. Oppilaitoksessa järjestetään lisäksi mm. ammatillisiin opintoihin ja ammattitutkintoihin valmentavaa koulutusta sekä järjestetään ammatillista erityisopetusta.

## Koulutusohjelmat ja tutkintonimikkeet
*Autoala
**Autokorinkorjauksen ko (Autokorinkorjaaja)
**Automaalauksen ko (Automaalari)
**Automyynnin ko (Automyyjä)
**Autotekniikan ko (Ajoneuvoasentaja)
**Varaosamyynnin ko (Varaosamyyjä)
*AV-viestintä
**Audiovisuaalisen viestinnän ko (Media-assistentti)
*Kiinteistöpalveluala
**Kiinteistönhoidon ko (Kiinteistönhoitaja)
*Kone- ja metalliala
**Valmistustekniikan ko (Koneenasentaja, Koneistaja, Levyseppähitsaaja)
*Laboratorioala
**Laboratorioalan ko (Laborantti)
*Logistiikka
**Kuljetuspalvelujen ko (Autonkuljettaja, Yhdistelmäajoneuvonkuljettaja)
**Varastopalvelujen ko (Varastonhoitaja)
*Maanmittausala
**Maanmittaustekniikan ko (Kartoittaja)
*Painoviestintä
**Ulkoasun toteuttajan ko (Painotuotantoassistentti)
**Painotekniikan ko (Painotuotantoassistentti)
*Pintakäsittely
**Rakennusten pintakäsittelyjen ko (Maalari)
*Prosessi-, kemian- ja materiaalitekniikka
**Kemiantekniikan ko (Prosessinhoitaja)
*Puuala
**Teollisuuspuusepän ko (Puuseppä)
*Rakennusala
**Talonrakennuksen ko (Talonrakentaja)
*Suunnitteluassistentti
**Teknisen suunnittelun ko (Suunnitteluassistentti)
*Sähkö- ja automaatiotekniikka
**Sähkö- ja automaatiotekniikan ko (Sähköasentaja, Automaatioasentaja)
*Talotekniikka
**Putkiasennuksen ko (Putkiasentaja)
**Ilmanvaihtoasennuksen ko (Ilmanvaihtoasentaja)
**Kylmäasennuksen ko (Kylmäasentaja)
*Tieto- ja tietoliikennetekniikka
**Tieto- ja tietoliikennetekniikan ko (ICT-asentaja, Elektroniikka-asentaja)
*Turvallisuusala
**Turvallisuusalan ko (Turvallisuusvalvoja)
*Verhoilu- ja sisustusala
**Verhoilun ko (Verhoilija)
**Sisustuksen ko (Sisustaja)

## Lähteet
*Koulutusnetti, Koulutusalat ja perustutkinnot
*Heltech, Tutkinnot 

## Aiheesta muualla
*Helsingin tekniikan alan oppilaitos 
*Heltech AV-viestintä (Kulttuuriala)
Bani Shehr

**Bani Shehr** on arabiklaani Saudi-Arabian etelä-osista. Se on lähtöisin muinaisesta Al-Azdin heimosta, kuten myös klaanit Bani Amr, Bal-Ahmar, Bal-Asmar, Bal-Qarn.
Finlandia Sahti

**Finlandia Sahti Ky** on suomalainen vuonna 1992 perustettu sahtipanimo. Panimossa valmistetaan ja myydään vierrettä ja valmista sahtia.

Yrityksen perustaja oli Antti Vesala ja alun perin se toimi Forssan Matkussa. Yrityskaupan myötä syksyllä 2011 tuotanto siirtyi Sastamalan Putajaan, jossa yrittäjinä toimivat Petteri Lähdeniemi ja Auli Mattila. Myynti uusissa toimitiloissa alkoi kesäkuussa 2012.

Alun perin yritys perustettiin vierteen valmistusta ja myyntiä varten. Lainsäädännön muuttuessa  tuli mahdolliseksi valmiin sahdin valmistaminen myytäväksi ensin väkevien alkoholijuomien yksinmyyntioikeuden Suomessa omaavalle Alkolle ja myöhemmin suoraan panimolta kuluttajille. Lainsäädännön muuttuminen on ja on ollut tärkeää massatuotteille erilaisia vaihtoehtoja luovan pienpanimoteollisuuden kehittymiselle.

Nykyisin panimolta on saatavissa sahtia sen eri muodoissa: vierteenä, valmiina sahtina ja anniskelussa. Finlandia sahdin tuotteet: Finlandia Sahti ja Finlandia Sahti Strong kuuluvat Alkon nk. tilausvalikoimaan ja hyllytuotteena eteläisen Suomen alueella tietyistä Alkon toimipisteistä.

Finlandia Sahti on valittu Helsinki Beer Festivalilla Vuoden Olueksi vuosina 1999 ja 2003. Vuonna 2004 Finlandia Sahti valittiin tapahtumassa Vuoden Pienpanimo-olueksi ja vuonna 2004 Finlandia strong saavutti kolmannen sijan pienpanimo-oluissa (HBF).

## Lähteet

## Aiheesta muualla
*Finlandia Sahti
Moraalipsykologia

**Moraalipsykologia** on tieteenala, joka tutkii sitä, kuinka mieli tekee moraalisia päätöksiä. Alalla on kaksi erilaista lähestymistapaa. Filosofit ovat tutkineet tavallisia eettisiä ongelmia voidakseen tehdä johtopäätöksiä harkinnan luonteesta, sen mielekkyydestä, toiminnan vapaaehtoisuudesta ja moraalisesta vastuusta. Psykologit ovat tehneet kokeita tutkiakseen kognitiivisia prosesseja, jotka liittyvät moraalin omaksumiseen ja sen soveltamiseen.

Kognitiivinen ja evolutiivinen moraalipsykologia tutkii niitä psykologisia mekanismeja, jotka mahdollistavat moraaliset arvoarvostelmat. Eri kulttuurien välillä on havaittu arvomaailmaan liittyviä eroja. Kun perustellaan ihmisten toimintaa ennakkoasenteiden perusteella, länsimaissa keskitytään yksilöön liittyviin seikkoihin, kun taas itämaissa keskitytään ihmisten keskinäisiin seikkoihin.

Yleisesti moraalipsykologiassa nykyisin huomiotuja seikkoja ovat se, että moraaliin liittyvällä toiminnalla pyritään suojelemaan yksilöitä sekä oikeudenmukaisuuskäsityksiin liittyvät seikat. Moraalisten arvojen on havaittu muodostuvan hyvekäsityksistä ja ihmisten kognitiivisesti luomiin skeemoihin. Moraalista ajattelua tutkittaessa kiinnitetään huomiota moraaliseen kehitykseen. Tällöin tarkastellaan eri ikäkausina vallitsevia ajattelutapoja ja ajattelun muuttumista elämän myötä. Tällä tavoin tarkastellaan seikkoja, jotka vaikuttavat moraaliseen ajatteluun ja käyttäytymiseen. Jean Piaget on määrittänyt vaiheina lapsen moraalikehityksessä toisiin ihmisiin liittyvän moraalin kehityksen ja itseen liittyvän moraalin kehityksen. Lawrence Kohlberg jatkoi Piaget’n linjoilla ja tutki moraaliin liittyviä psykologisia dilemmoja. Hän esitti moraalikehtykseen kuuluvia tasoja. Näitä ovat prekonventionaalinen, konventionaalinen ja postkonventionaalinen taso.

Perinteisesti moraalipsykologiassa on tutkittu muun muassa väkivaltaan liittyviä seikkoja ja auktoriteettikunnioitusta. Nykysin tutkittuja asioita ovat ihmisten tavallinen elämä ja siinä esiintyvien tiettyjen käyttäytymismallien yleisyys. Joskus on tehty myös sosiaalisiin preferensseihin liittyviä tutkimuksia, jolloin tutkitaan yksilön omien etujen korostamista toisten ihmisten etujen suhteen.

James Rest on määrittänyt moraaliin perustuvan käyttäytymisen seikat, jotka ovat sensitiivisyys, vaihtoehtojen ajattelu, motivaatio ja käyttäytymisen toteuttaminen. Nykyisin moraaliin liittyvään motivaatioon on havaittu olevan vaikutusta tietyillä asioilla. Näitä ovat intuitiot, tunteet, kyky tietyn laiseen käyttäytymiseen sekä kyky moraaliseen ajatteluun. 

## Moraalipsykologeja
* Lawrence Kohlberg
* Jonathan Haidt

## Katso myös
* Deskriptiivinen etiikka
* Evoluutiopsykologia
* Sosiaalipsykologia
* Sosiologia

## Lähteet

## Kirjallisuutta
* 
* 

## Aiheesta muualla
*
Athensin piirikunta

**Athensin piirikunta** () on piirikunta Ohiossa, Yhdysvalloissa. Sen hallinnollinen keskus ja suurin kaupunki on Athens. Kaupunki ja piirikunta on nimetty kreikkalaisen Ateenan kaupungin () mukaan.

## Maantiede
Athensin naapuripiirikuntia ovat Meigs etelässä, Vinton lännessä, Hocking luoteessa, Perry pohjoisessa, Morgan koillisessa, Washington idässä ja kaakossa Länsi-Virginian puolella Woodin piirikunta.

## Väestö
Vuoden 2010 väestönlaskennan mukaan piirikunnassa oli 64&nbsp;757 asukasta. Etniset ryhmät jakautuivat valkoisiin (92,2&nbsp;%), mustiin (2,7&nbsp;%), alkuperäisamerikkalaisiin (0,1&nbsp;%) ja aasialaisiin (2,7&nbsp;%).

## Lähteet

## Aiheesta muualla
Rashaidat

**Rashaidat** ovat beduiineja, jotka elävät Punaisenmeren molemmin puolin. He ovat lähtöisin Banu Abs-heimosta Arabian niemimaalta. Suurin osa asuu Arabian niemimaalla.
Yves Le Prieur

**Yves Paul Gaston Le Prieur** (1885–1963) oli ranskalainen keksijä ja ammattisotilas.

Le Prieur vaikutti keksinnöillään monella alalla. Ollessaan Ranskan suurlähetystön attaseana Japanissa hän kehitti liitokoneen yhdessä japanilaisen luutnantin Shirou Aibaran kanssa. Koneella lennettiin Japanin ensimmäinen lento vuonna 1909.  Ensimmäisessä maailmansodassa britit ja ranskalaiset käyttivät kaksitasoista ammuttavia Le Prieur -raketteja saksalaisia tarkkailupalloja vastaan .

Vuonna 1925 Le Prieur esitteli itsenäisen vedenalaisen sukelluslaitteen, ja kahdeksan vuotta myöhemmin hän lisäsi laitteeseensa säätimen ja ilmatankin, joiden avulla sukeltaja pääsi eroon pintaan menevästä ilmaletkusta.  Ratkaisematta jäi vielä se, että sukeltaja joutui itse säätämään hapensaantiaan sukelluksen aikana. Vasta Jacques-Yves Cousteau ja Émile Gagnan kehittivät sukelluslaitteen, jossa oli automaattinen ilmansäätö vapauttaen sukeltajan kädet muuhun käyttöön.

## Lähteet
Jüri Jaanson

**Jüri Jaanson** (s. 14. lokakuuta 1965 Tartto) on virolainen soutaja. Hän on kaksinkertainen olympiamitalisti ja voittanut yhden maailmanmestaruuden sekä kaikkiaan viisi MM-mitalia. Jaanson voitti 41-vuotiaana maailmancupin osakilpailun vuonna 2007 Amsterdamissa ja näin hänestä tuli kaikkien aikojen vanhin maailmancup-voittaja

## Saavutuksia
### Olympialaiset

* 1988 Seoul – 8. (yksikkö)
* 1992 Barcelona – 5. (yksikkö)
* 1996 Atlanta – 18. (yksikkö)
* 2000 Sydney – 6. (yksikkö)
* 2004 Ateena – hopeaa (yksikkö)
* 2008 Peking – hopeaa (pariairokaksikko, yhdessä Tõnu Endreksonin kanssa)

### Maailmanmestaruuskilpailut

* 1989 Bled, Jugoslavia – pronssia (yksikkö)
* 1990 Tasmania, Australia – kultaa (yksikkö)
* 1991 Wien, Itävalta – 12. (yksikkö)
* 1995 Tampere, Suomi – hopeaa (yksikkö)
* 1997 Aiguebelette, Ranska – 13. (yksikkö)
* 1998 Köln, Saksa – 14. (yksikkö)
* 1999 St. Catharines, Kanada – 7. (yksikkö)
* 2001 Luzerne, Sveitsi – 7. (yksikkö)
* 2003 Milano, Italia – 7. (yksikkö)
* 2005 Gifu, Japani – pronssia (pariaironelikko, yhdessä Andrei Jämsän, Tõnu Endreksonin ja Leonid Gulovin kanssa)
* 2007 München, Saksa – pronssia (pariairokaksikko, yhdessä Tõnu Endreksonin kanssa)

Kaksi ensimmäistä MM-mitalia voittaessaan Jaanson edusti Neuvostoliittoa.

## Lähteet

## Aiheesta muualla
* Jaanson WorldRowing.com:n tietokannassa
Rudolf Hemnell

**Rudolf Väinö Hemnell** (19. heinäkuuta 1889 Espoo – 1. helmikuuta 1964) oli suomalainen jääkärieläinlääkintäeverstiluutnantti. 

## Nuoruus
Hemnellin vanhemmat olivat tilanomistaja Reinhold Hemnell ja Ida Josefina Fredriksson. Hemnell kirjoitti ylioppilaaksi Helsingin ruotsalaisesta normaalilyseosta vuonna 1910 ja liittyi Uusmaalaiseen osakuntaan. Opintojaan hän jatkoi opiskelemalla eläinlääketiedettä Kööpenhaminassa vuosina 1910–1914 ja suoritti eläinlääkäritutkinnon Dresdenissä vuonna 1918. Hän teki opintomatkan Saksaan syksyllä vuonna 1918 ja avioitui samana vuonna Rosa Elisabeth Rietzschin kanssa. 

## Jääkärikausi
Hemnell liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 16. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin täydennysjoukkoon 10. toukokuuta 1917 ja hän sai anotuksi itselleen opintolomaa. 

## Suomen sisällissota ja sodan jälkeinen aika
Hemnell saapui Suomeen 1. maaliskuuta 1918 ja astui yliluutnanttina Suomen armeijan palvelukseen 15. maaliskuuta 1918 ja hänet sijoitettiin sisällissotaa käyviin joukkoihin eläinlääkäriksi Jääkäritykistön 3. patteriin, missä joukossa hän osallistui taisteluihin Tampereella ja Viipurissa. 

Hemnell palveli sisällissodan jälkeen eläinlääkärinä Suomen tykistökoulussa, josta hänet määrättiin 8. elokuuta 1918 etappihevossairaalan johtajaksi Viipuriin ja 26. lokakuuta 1918 alkaen armeijan hevossairaalan johtajaksi Tampereelle ja 1. huhtikuuta 1919 alkaen Raskaan tykistörykmentin eläinlääkäriksi. Armeijasta hän erosi 1. kesäkuuta 1921 ja siirtyi Pietarsaaren kaupungin eläinlääkäriksi 15. toukokuuta 1921 alkaen.

## Talvi- ja jatkosota
Hemnell osallistui talvisotaan 8. Divisioonan eläinlääkärinä ja jatkosotaan Kokkolan suojeluskuntapiirin eläinlääkärinä, mitä tointa hän hoiti koko sodan ajan. Lisäksi hän hoiti vuodesta 1943 alkaen oman toimensa ohella myös Kokkolan piirin eläinlääkärin tointa. Sotien jälkeen hän toimi edelleen Kokkolan piirin piirieläinlääkärinä aina vuoteen 1956 saakka ja sen jälkeen yksityiseläinlääkärinä Kokkolassa. Hänet haudattiin Espooseen. 

## Lähteet
* Jernström E: *Jääkärit maailmansodassa*. Sotateos oy: Helsinki 1933.
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Kalle Anka & C:o

**Kalle Anka & C:o** on Egmontin Ruotsissa viikoittain julkaisema sarjakuvalehti. Lehti vastaa suomalaista *[[Aku Ankka (lehti)|Aku Ankka]]* -lehteä, jossa yleensä julkaistaan samat sarjakuvat, jotka on vuotta aikaisemmin julkaistu *Kalle Anka & C:o:ssa*. Lehti on myös Ruotsin myydyin sarjakuvalehti.

Ensimmäisen kerran lehteä julkaistiin syyskuussa 1948. Vuoteen 1957 asti lehteä julkaistiin kerran kuukaudessa, vuosina 1957–1959 joka toinen viikko ja vuodesta 1959 asti kerran viikossa. Vuoteen 2007 mennessä lehteä oli julkaistu jo 2&nbsp;500 kertaa.

## Aiheesta muualla
* Virallinen sivusto
Donald Duck & Co

**Donald Duck & Co** on Egmontin Norjassa viikoittain julkaisema sarjakuvalehti. Lehti vastaa suomalaista ''Aku Ankka'' -lehteä. Lehden levikki oli 117&nbsp;926 kappaletta vuonna 2006. Ensimmäisen kerran lehteä julkaistiin joulukuussa 1948.
Thomas Hoff

**Thomas ”Tom” Hoff** (s. 9. kesäkuuta 1973) on yhdysvaltalainen olympiavoittaja lentopallossa. Hän on edustanut Yhdysvaltojen miesten lentopallomaajoukkuetta yli 280 A-maaottelussa. A-maajoukkuedebyyttinsä hän teki vuonna 1998. Hän on esiintynyt joukkueen mukana kolmesti olympialaisissa, useasti MM-kisoissa ja Pan-Amerikan kisoissa. Hän toimi myös joukkueen kapteenina. Pelipaikaltaan Hoff on keskitorjuja, jolta pituutta löytyy 198 senttimetriä.

## Lähteet

## Aiheesta muualla
Jussi Henttinen

**Juho (Jussi) Henttinen** (12. toukokuuta 1891 Räisälä – 22. toukokuuta 1944) oli suomalainen jääkärivänrikki. Hänen vanhempansa olivat maanviljelijä Matti Henttinen ja Eva Torsti. Hänet vihittiin avioliittoon vuonna 1922 Lilja Maria Keturin kanssa.

## Opinnot
Henttinen kävi kansakoulun ja Räisälän kansanopiston. Merisotakoulun kanta-aliupseerikurssin hän suoritti vuosina 1933–1934.

## Jääkärikausi

Tämä kotitilaansa viljellyt maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 4. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet lähetettiin 25. marraskuu 1916 Altonan työosastoon, mistä hänet laskettiin edelleen siviilitöihin 4. elokuuta 1917. 

## Suomen sisällissodan jälkeinen aika
Suomeen hän palasi sisällissodan jo päätyttyä 29. marraskuuta 1918 ja siirtyi aluksi maanviljelijäksi Räisälään, kunnes astui 1. huhtikuuta 1921 alkaen Suomen armeijan palvelukseen kersanttina ja hänet sijoitettiin Ilmailupataljoonaan, missä hän toimi Ilmailuvarikolla moottorien korjaajana ja varastonhoitajana. 

Armeijasta hän erosi 1. huhtikuuta 1924 siirtyi linja-autoliikennöitsijäksi, mutta astui uudelleen armeijan palvelukseen 1. tammikuuta 1931 ja hänet sijoitettiin Rannikkolaivueeseen aluksi konealiupseeriksi ja 1. lokakuuta 1933 alkaen torpedoaliupseeriksi sekä 24. marraskuuta 1936 alkaen konepursimieheksi.  

## Talvi- ja jatkosota
Henttinen osallistui talvisotaan konealiupseerina miinalaiva Louhessa. Henttinen palveli edellä mainitulla laivalla myös välirauhan aikana. Jatkosodan puhjettua hän oli edelleen palveluksessa miinalaiva Louhella, kunnes jatkosodan edelleen kestäessä vuonna 1942 hänet siirrettiin toimistoupseeriksi Helsingin Laivastoasemalle. Hänet on haudattu Räisälään. 

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Marrukiinit

**Marrukiinit** () olivat antiikin ajan kansa, joka eli keskisen Italian itärannikolla Teaten (nykyisen Chietin) alueella. He taistelivat aluksi roomalaisia vastaan, mutta kärsittyään tappion ryhtyivät näiden liittolaisiksi.

Ensimmäinen tunnettu historiallinen maininta marrukiineista on toisen samnilaissodan ajalta vuodelta 325 eaa.

## Etymologia
Kansan nimi on johdettu Mars-jumalan nimestä. Nimen latinankielisessä muodossa peräkkäin taivutettuina esiintyvien - co- ja -no- suffiksien uskotaan sisältävän kielellisen viitteen siihen, että seudulla aikaisemmin asunut heimo olisi taistellut maahan muuttaneita sabiineita vastaan.

## Kieli

Marrukiinit puhuivat itaalisiin kieliin kuuluvaa marrukiinia, joka on yksi oskin kielen varianteista. Marrukiinista on säilynyt vain harvoja näytteitä. Niistä käy ilmi kielen kuuluneen oskilais-umbrilaisten kielten ryhmään ja olleen todennäköisesti läheistä sukua pelignille.

### Aes Rapinum
Näytteistä useimmat ovat hyvin lyhyitä, mutta yksi on pronssinen levy, jossa on 35-sanainen teksti. Levy löydettiin läheltä Rapinoa, minkä takia sitä kutsutaan nimellä Aes Rapinum (). Se on ajoitettu 200-luvulle eaa. Berliinin Antiikkimuseosta toisen maailmansodan aikana kadonnutta levyä säilytetään tiettävästi Puškinin museossa Moskovassa. Levyn teksti alkaa sanoin *Aisos pacris toutai maroucai lixs asignas ferenter auiatas toutai maroucai ioues patres ocres tarin cris iouais . agine.*

Sanat *touta marouca* viittaavat joko kansaan itseensä tai sen asuinseutuun. Tekstissä myös kuvataan linnoitusta sanoin *tarin cris*. Monet tekstin kielelliset piirteet – sekä sanastolliset että syntaktiset – ovat kiinnostavia sekä latinan että muiden itaalisten kielten tutkimuksen kannalta. Semmoinen on esimerkiksi subjunktiivin käyttö ilman konjunktiota tarkoitusta ilmaisemassa välittömästi ennen sanoja *pacrsi eituam amatens* lauseessa, joka kuvaa uhraamista Ceres-jumalattarelle.

## Lähteet
*
### Viitteet
The Age of Reason

**The Age of Reason: Being an Investigation of True and Fabulous Theology** on 1700-luvulla eläneen Yhdysvaltoihin muuttaneen vallankumouksellisen kirjailijan Thomas Painen kirjoittama teos, jossa hän arvosteli laitostunutta uskontoa ja kyseenalaistaa Raamatun erehtymättömyyden. Teos julkaistiin kolmessa osassa vuosina 1794, 1795 ja 1807. Britanniassa kirja kiellettiin vallankumouksellisena.

## Lähteet
Sophia Santi

**Sophia Santi** (s. 6. joulukuuta 1981) on kanadalainen pornonäyttelijä ja -malli, joka tunnetaan laajalti myös aiemmin käyttämällään nimellä **Natalia Cruze**. Hän oli *[[Penthouse]]n* "Pet of the Month" marraskuussa 2002. 

Santi syntyi Winnipegissä, kasvoi Vancouverissa ja muutti sittemmin Yhdysvaltoihin. Siellä hän asui ensin 18-vuotiaasta äitinsä kotiosavaltiossa Arizonassa, mutta kahdenkymmenen ikäisenä hän muutti Los Angelesiin, Kaliforniaan. Hän on isänsä puolelta romanialaistaustainen, ja lisäksi äidin puolelta on muun muassa cherokeetaustaa.

Santi on ottanut nykyisin käyttämänsä nimen Sophia Lorenilta. Hän on maininnut nimenmuutokselleen syyksi myös toisen tahon hänen nimissään avaaman sivuston.

## Lähteet
Ritari Ässä (vuoden 2008 elokuva)

**Ritari Ässä** () on vuonna 2008 ensi-iltansa saanut televisioelokuva, joka esitteli uudenlaisen Ritari Ässän. Elokuva toimi uuden Ritari Ässä -televisiosarjan pilottijaksona, joka jatkaa 1980-luvulla tuotetun alkuperäisen Ritari Ässä -sarjan pohjalta.

KITT-autona on Ford Mustang Shelby GT500KR. Elokuva oli siinä mielessä menestys, että NBC tilasi uuttaa sarjaa ensimmäisen tuotantokauden 22 jakson verran.

Suomessa elokuva saa myös ensi-iltansa televisiossa Subilla 4. lokakuuta 2010.

## Tarina

Ryhmä palkkamurhaajia ovat saaneet tehtäväkseen varastaa KITT-auton luoneen Charles Graimanin tärkeitä tiedostoja. Heidän saapuessa paikalle ryhmä tappaa jo ikääntyneen miehen, jonka myötä KITT toteuttaa luojansa antaman tehtävän, etsiä hänen tyttärensä Sarah Graimanin ja entisen sotilaan Mike Traceurin. Löytäessään kaksikon KITTin luoja Charles Graiman osoittautuukin olevan elossa ja kutsuu häntä tuomaan tyttärensä ja Traceurin luokseen estääkseen palkkamurhaajia saamasta enempää tietoa hänen luomastaan teknologiasta.

## Rooleissa

## Lähteet
Deanna Russo

**Deanna Russo** (s. 17. lokakuuta 1979 New Jersey, Yhdysvallat) on yhdysvaltalainen näyttelijä. Hän on näytellyt tohtori Logan Armstrongia televisiosarjassa *[[Tunteita ja tuoksuja]]* ja näytellyt lyhytkestoisessa televisiosarjassa *[[Ritari Ässä (vuoden 2008 televisiosarja)|Ritari Ässä]]*.

## Ura
Russo on teatterin jälkeen näytellyt enimmäkseen televisiosarjoissa, kuten *[[Siskoni on noita]]*, *[[CSI]]*, ** ja *[[NCIS Rikostutkijat]]*. Näiden ohella hän on tehnyt muutamia elokuvarooleja muun muassa *[[Believers – kauhun kultti]]in*, *[[Ghost Voyage]]en* ja *[[Ritari Ässä (vuoden 2008 elokuva)|Ritari Ässään]]*. Teatterissa Russon merkittävimpiä näytelmiä ovat olleet *Closer*, *MacBeth* ja *Chamber Music*.

## Aiheesta muualla
* Deanna Russo TV.comissa
No Line on the Horizon

**No Line on the Horizon** on irlantilaisen rock-yhtyeen U2:n kahdestoista studioalbumi. Albumi julkaistiin 27. helmikuuta 2009. Albumi on ensimmäinen täyspitkä vuoden 2004 How to Dismantle an Atomic Bomb:in jälkeen. Tämä on myös pisin aika kahden U2:n levyn välillä. Albumi ylsi useassa maassa listaykköseksi, mm. Suomessa ja Yhdysvalloissa.

U2 ilmoitti heinäkuussa 2006 aloittavansa työskentelyn uuden studioalbumin parissa, jonka tuottajaksi palkattiin Rick Rubin.  Rubin  sai kuitenkin lähteä vuodenvaihteen jälkeen ja uusiksi tuottajiksi hankittiin Brian Eno ja Daniel Lanois, joilla on menestyksellinen historia U2:n kanssa.

Rubinin kanssa U2 julkaisi kokoelmalevyn U218 Singles, jolla oli kaksi uutta kappaletta: Window In The Skies ja amerikkalaisen punk-yhtye Green Dayn kanssa levytetty The Saints Are Coming. Uuden levyn piti noudattaa "perinteistä ja puhdasta kitaralla soitettua rockia", mutta yhtye itse ei ollut tähän tyytyväinen vaan halusivat uudistaa musiikkiaan. 

No line on the Horizonia tehtiin neljässä eri kaupungissa ja sen oli tarkoitus ilmestyä alun perin marraskuussa 2008, jolloin yhtye oli jo tehnyt 50-60 kappaletta. Julkaisua viivästettiin, koska bändin jäsenet halusivat vielä jatkaa kirjoittamista.

Ennen levyn julkaisua U2 on kertonut levyyn vaikuttaneen oleskelu Fezissa, Marokossa sekä yhteistyö Enon ja Lanoisin kanssa. Levyn myötä yhtye teki vuonna 2009 stadionkiertueen nimeltä U2 360° Tour, mikä jatkuu myös vuonna 2010.

Albumi julkaistiin useassa eri muodossa. Tavallisten cd-levyn ja LP-vinyylin lisäksi rajoitettuun myyntiin tulee nk. digipak-versio, joka sisältää lyriikkavihkon, latausoikeuden mp4-muotoiseen Anton Corbjinin lyhytfilmiin ja julisteen. Suurempi "box" tuli myyntiin myöhemmin ja se sisältää albumin, Anton Corbjinin lyhytfilmin Linear, julisteen ja 64-sivuisen kovakantisen kirjan.

Albumin kansi on japanilaisen valokuvaajan Hiroshi Sugimoton valokuva, jossa taivas ja meri kohtaavat.

## Kappaleet
#
#
#
#
#
#
#
#
#
#
#

### iTunesin, Australian ja Japanin painos
#

### iTunesin ennakkotilaajan bonuskappale
#

## Arvostelut
* Allmusic: 
* Pitchfork Media: 4.2/10
* Rolling Stone: 
* Desibeli.net: 
* Soundi: 
* V2.fi: 

## Lähteet
Silbo

__NOTOC__
**Silbo** eli **silbo gomero** on Kanariansaariin kuuluvalla La Gomeran saarella esiintyvä kieli, joka on viestimistä viheltämällä. Paikallisten tiedetään viestineen toisilleen viheltämällä jo 1400-luvulla. Tällöin myös lähetyssaarnaajat ja espanjalaismiehittäjät pistivät viestitavan merkille. Vähitellen espanjankielisetkin omaksuivat kielen. Linnunlaulua muistuttava kieli on todettu hyödylliseksi viestittäessä yli La Gomeran erittäin vaikeakulkuisen maaston, koska äänen kantama voi olla jopa kolme kilometriä. Viheltäen voidaan muodostaa neljä vokaalia ja konsonanttia, joita yhdistelemällä voidaan ilmaista noin 4&nbsp;000 eri sanaa. Silbo on ollut pakollinen oppiaine La Gomeralla vuodesta 2000 alkaen ja sai vuonna 2009 Unescon Intangible Heritage -statuksen.

## Lähteet

## Kirjallisuutta
* Busnel, R.G. and Classe, A. (1976). *Whistled Languages*. New York: Springer-Verlag. .
* 
* Meyer J. (2005). 'Description typologique et intelligibilité des langues sifflées: approche linguistique et bioacoustique'. Ph.D thesis. Université Lyon 2.
* Trujillo, R., et al (2005). *EL SILBO GOMERO. Materiales didácticos*. Canary Islands: Consejería De Educación, Cultura y Deportes Del Gobierno De Canarias - Dirección General De Ordenación e Innovación Educativa. .
* Trujillo, R. (1990). *The Gomeran Whistle: Linguistic Analysis (English translation: J.Brent)*. Santa Cruz de Tenerife: Library of Congress, Washington, DC (unpublished).
* Trujillo, R. (1978). *EL SILBO GOMERO: análisis lingüístico*. Santa Cruz de Tenerife: I. Canaria. .

## Aiheesta muualla
* Kanariansaarten hallituksen virallinen silbo gomero -sivusto 
* Ääninäyte (mp3) 
* EL SILBO GOMERO. Materiales didácticos
* bioacoustic and linguistic analysis
* Silbo-Gomero.com
* Canary Island whistles again
* Silbo Gomero - The Whistling Language 
* Shepherds whistle while they work and brains process sounds as language 
* Public Radio International's "The World"-- feature on the whistlers of the Canary Islands
* BBC4 interviews Isidro Ortiz & J.Brent - 26/8/08
Joan Gerber

**Joan Gerber** (29. heinäkuuta 1935 Detroit, Michigan – 22. elokuuta 2011) oli yhdysvaltalainen ääninäyttelijä, joka pitkän uransa aikana ääninäytteli useissa aikansa suosituissa animaatiosarjoissa, kuten ''The New Scooby-Doo Moviesissa'', ''Dynomutt, Dog Wonderissa'', ''Ankronikassa'', ''Turtles – mutanttikilpikonnissa'', ''Tiny Toonsissa'' ja ''Varjoankassa''.

## Lähteet

## Aiheesta muualla
* Joan Gerber Biography (1935–) 
* Joan Gerber TV.comissa  
* Joan Gerber Voice Chasersissa  
* Muppet Wiki
Matti Dahlberg

**Matti Aleksander Dahlberg** (19. toukokuuta 1929 Kurkijoki – 31. heinäkuuta 2003 Helsinki) oli suomalainen näyttelijä ja järjestäjä.

Dahlberg tuli Suomen Television yleismieheksi tullimiehen tehtävistä 1960-luvun alussa. Hänestä tehtiin pian järjestäjä, joita tehtäviä hän hoiti sittemmin Helsingin Kaupunginteatterissa ja Tampereen Työväen Teatterissa ja pisimpään vuosina 1974–1994 Suomen Kansallisteatterissa. Jokaisessa näistä hän myös näytteli pieniä sivuosia. Hänet on nähty myös Ylioppilasteatterissa, Teatteri Hevosenkengässä ja Aleksanterin teatterissa.

Dahlberg näytteli ja toimi järjestäjänä 1950-luvulta alkaen noin kymmenessä kotimaisessa elokuvassa. Hän oli mukana muun muassa kolmessa Pekka & Pätkä -elokuvassa sekä Spede-elokuvissa *[[Pähkähullu Suomi]]* (1967) ja *[[Liian iso keikka]]* (1986).

Dahlbergin viimeinen elokuvarooli oli isän osa Jan Troellin elokuvassa *[[Il Capitano (elokuva)|Il Capitano]]* (1991). Dahlberg jäi eläkkeelle Kansallisteatterista 1994 ja kuoli 74-vuotiaana 2003.

## Elokuvarooleja

**[[Pekka ja Pätkä sammakkomiehinä]]* (1957)
**[[Niskavuori taistelee]]* (1957)
**[[Pekka ja Pätkä Suezilla]]* (1958)
**[[Kulkurin masurkka]]* (1958)
**[[Murheenkryynin poika]]* (1958)
**[[Punainen viiva (elokuva)|Punainen viiva]]* (1959)
**[[Pekka ja Pätkä mestarimaalareina]]* (1959)
**[[Oho, sanoi Eemeli]]* (1960)
**[[Pähkähullu Suomi]]* (1967)
**[[Runoilija ja muusa (elokuva)|Runoilija ja muusa]]* (1978)
**[[Liian iso keikka]]* (1986)
**[[Il Capitano (elokuva)|Il Capitano]]* (1991)

## Lähteet

## Aiheesta muualla
*Matti Dahlbergin muistokirjoitus Helsingin Sanomissa
Czech Film Orchestra

**Czech Film Orchestra (CFO)** on tšekkiläinen orkesteri, jonka kotipaikka on Prahassa. Se on yksi maailman tunnetuimmista elokuvamusiikkia tekevistä orkestereista. Orkesterin soittamaa musiikkia on käytetty muun muassa useissa Sony Picturesin, Disneyn, Warner Brothersin, Universal Studiosin ja BBC:n elokuvissa ja televisiosarjoissa.

## Aiheesta muualla
* Virallinen kotisivu
Tearstained

**Tearstained** on suomalaisen goottimetalliyhtye Charonin vuonna 2000 julkaistu studioalbumi. Se on yhtyeen toinen albumi. Albumi nauhoitettiin BRR-Studiolla Raahessa marraskuussa vuonna 1999. Albumin miksasi Mikko Karmila Finnvox-studiolla joulukuussa 1999. Levyn julkaisi suomessa Spinefarm Records.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* J-P Leppäluoto – laulu
* Pasi Sipilä – kitara
* Jasse Hast – kitara
* Teemu Hautamäki – basso
* Antti Karihtala – rummut

## Arvostelut
* Soundi: 

## Lähteet

## Aiheesta muualla
* 
*
Sorrowburn

**Sorrowburn** on suomalaisen goottimetalliyhtye Charonin vuonna 1998 julkaistu ensimmäinen studioalbumi. Se on yhtyeen ensimmäinen albumi. Albumi nauhoitettiin ja miksattiin BRR-Studiolla Raahessa tammikuussa vuonna 1998.

## Kappaleet

Kaikki kappaleet sanoittanut J-P Leppäluoto, ellei toisin mainittu.
# 
# 
# 
# 
# 
# 
# 
# 
# 
# 

## Kokoonpano
* J-P Leppäluoto – laulu
* Pasi Sipilä – kitara
* Jasse Hast – kitara
* Teemu Hautamäki – basso
* Antti Karihtala – rummut

## Lähteet

## Aiheesta muualla
* 
*
The Dying Daylights

__NOTOC__
**The Dying Daylights** on suomalaisen goottimetalliyhtye Charonin vuonna 2003 julkaistu studioalbumi. Se on yhtyeen neljäs albumi. Albumi nauhoitettiin BRR-Studiolla Raahessa keväällä 2003. Albumin miksasi Mikko Karmila Finnvox-studiolla heinäkuussa 2003. Levyn julkaisi Spinefarm Records.

Albumi nousi Suomen virallisen listan sijalle 16.

## Kappaleet
Kaikki kappaleet säveltänyt Pasi Sipilä & Charon sekä sanoittanut J-P Leppäluoto, ellei toisin mainittu.
# 
# 
# 
# 
# 
# 
# 
# 
# 
#
# 

### Digipakin bonuskappaleet
#  
# 

## Kokoonpano

### Charon
* Teemu Hautamäki – basso
* Antti Karihtala – rummut
* Juha-Pekka Leppäluoto – laulu
* Jasse von Hast – kitara
* Pasi Sipilä – kitara, kosketinsoitin, loopit, musiikkiohjelmointi

### Vierailevat muusikot
* Mika Pohjola – kosketinsoitin, loopit, musiikkiohjelmointi
* Agony Patrol – taustalaulu (kappale 11)
* Jenny Heinonen – taustalaulu
* Marco Hietala – taustalaulu

### Tuotanto
* Pasi Sipilä – tuottaja, äänittäjä
* Mikko Karmila – tuottaja, äänittäjä, miksaaja
* Juha Matinheikki – äänittäjä, miksaaja
* Minerva Pappi – masteroija
* Veli-Veikko Elomaa – valokuvat
* Travis Smith – kansikuva, layout

## Arvostelut
* Imperiumi: 10/10
* The Metal Observer: 8/10
* Soundi: 

## Lähteet

## Aiheesta muualla
* 
*
Loganin piirikunta (Ohio)

**Loganin piirikunta** on piirikunta Ohiossa, Yhdysvalloissa. Sen hallinnollinen keskus on Bellefontaine, joka on myös sen suurin kaupunki.

## Maantiede
Loganin naapuripiirikuntia ovat Hardin pohjoisessa, Union idässä, Champaign etelässä, Shelby lännessä ja luoteiskulmassa Auglaize.

## Väestö
Piirikunnassa oli vuoden 2010 väestönlaskennassa 45&nbsp;858 ihmistä. Etniset ryhmät jakautuvat valkoisiin, joita on 95,5%, mustiin (1,7%), alkuperäisamerikkalaisiin (0,3%) ja aasialaisiin (0,6%).

Kotitalouden mediaanitulo on 47&nbsp;378 dollaria ja köyhyysrajan alapuolella oli 14,9% väestöstä 2007–2011 välisenä aikana.

## Lähteet
Songs for the Sinners

__NOTOC__
**Songs for the Sinners** on suomalaisen goottimetalliyhtye Charonin vuonna 2005 julkaistu viides studioalbumi. Se nauhoitettiin ja miksattiin Studio 303:ssa ja Finnvox-studiolla helmi–maaliskuussa 2005. Albumin miksasi Mikko Karmila Finnvox-studiolla maaliskuussa 2005. Levyn julkaisi Spinefarm Records.

Albumi nousi Suomen virallisen listan sijalle 6.

Albumilla vieraili Amorphiksesta tuttu kosketinsoittaja Santeri Kallio.

## Kappaleet
Kaikki kappaleet on säveltänyt Charon ja sanoittanut J-P Leppäluoto, viimeisellä raidalla sanoittajana myös Teemu Hautamäki.
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Desibeli.net: 
* Imperiumi.net: 9+/10
* Soundi: 

## Lähteet

## Aiheesta muualla
* ''Songs for the Sinners'' discogs.com -sivustolla
*
Neuf-Brisach

**Neuf-Brisach** () on kaupunki Haut-Rhinin departementissa Ranskassa. Kaupungin nimi merkitsee sekä ranskaksi että saksaksi ”uutta Breisachia”. Breisach sijaitsee Neuf-Brisachista neljä kilometriä itään, Reinin toisella rannalla, Saksassa.

Neuf-Brisach rakennettiin alun perin bastionijärjestelmän mukaisen linnoituksen sisälle. Ranskalaiset rakensivat linnoituksen, kun Ranska menetti Breisachin yhdeksänvuotisen sodan päätteeksi.

## Lähteet

## Aiheesta muualla
Parsman I

**Parsman I** (, kuoli 58) eli **Pharasmanes** oli Iberian (eli Kartlin, nykyisen Georgian itäosan) kuningas, jolla on merkittävä asema Tacituksen kertomuksessa Rooman idänpolitiikasta ja sotaretkistä Tiberiuksen, Claudiuksen ja Neron aikana. Professori Cyril Toumanoffin mukaan hän hallitsi vuosina 1–58 ja kuului kolmanteen Parnavaziani-dynastiaan. 

Parsman oli Rooman liittolainen. Hän hyökkäsi Armeniaan ja valtasi sen pääkaupungin Artašatin vuonna 35. Hän jätti veljensä Mithridateen Armenian valtaistuimelle, ja kun parthialainen prinssi Orodes yritti riistää Parsmanilta hänen uuden valloituksensa, hän kokosi suuren armeijan, jonka avulla hän saavutti murskavoiton parthialaisista (Tacitus, *[[Annales]]*. vi. 32-35). Myöhemmin (noin vuonna 52) hän yllytti poikansa Rhadamistuksen, jonka kunnianhimo ja pyrkimykset olivat alkaneet epäilyttää häntä, aloittamaan sodan setäänsä Mithridatesta vastaan. Parsman tuki poikaansa,  mutta kun parthialaiset vuorostaan karkottivat Rhadamistuksen lyhyen hallituskauden jälkeen (vuonna 55) ja hän hakeutui turvaan isänsä valtakuntaan, Parsman surmasi poikansa miellyttääkseen roomalaisia, jotka olivat ilmaisseet tyytymättömyytensä Rhadamistuksen hankkeeseen (*ib*. xii. 42-48, xiii. 6, 37). Parsmanin jälkeen Iberian valtaistuimelle nousi ilmeisesti hänen poikansa Mirdat I.
 
Toumanoff on ehdottanut Parsmanin olevan sama henkilö kuin keskiaikaisissa georgialaisissa kronikoissa mainittu Aderki (tai Rok). Hänen kerrotaan hallinneen samaan aikaan, kun ensimmäiset kristityt yhteisöt syntyivät Georgiaan ja juutalaiset matkustivat Mtskhetasta Jerusalemiin, jossa he näkivät Jeesuksen ristiinnaulitsemisen ja toivat pyhän tunikan Iberiaan. Georgialaisten kronikoiden mukaan Aderki jakoi valtakuntansa poikiensa Kartamin (Kardzam) ja Bartomin (Bratman) kesken, mikä aloitti viisi sukupolvea kestäneen diarkian. Monet nykytutkijat epäilevät kuitenkin diarkian olemassaoloa, sillä ajan ulkomaalaiset lähteet kertovat vain yhdestä hallitsijasta.

## Lähteet
Ruskosieppo

**Ruskosieppo** (*Muscicapa dauurica*) on pienikokoinen sieppoihin kuuluva varpuslintu, jota ei ole tavattu Suomessa.

## Koko ja ulkonäkö
Ruskosieppo muistuttaa pienikokoista harmaasieppoa. Se on 12–13&nbsp;cm pitkä. Selkäpuolelta se on ruskeanharmaa, vatsapuolelta vaaleanharmaa, mutta rinnassa ja otsassa ei ole harmaasiepolle ominaisia ruskehtavia viiruja. Silmärengas on valkoinen, suurehko silmä on tumma ja koivet mustat. Ääni on korkea ”tsi”.

## Esiintyminen
Ruskosieppo pesii Kaukoidässä, Japanissa ja Himalajan alueella. On esitetty, että sen Intiassa ja Andamaaneilla elävä populaatio olisi oma alalajinsa *poonensis*. Se on muuttolintu, joka talvehtii Intian niemimaan eteläosissa, Sri Lankassa ja Indonesiassa. Laji on tavattu Euroopassa muutamia kertoja.

## Elinympäristö
Ruskosieppo elää valoisissa metsissä ja kulttuuriympäristöissä.

## Lisääntyminen
Pesä on tavallisesti puunkolossa. Munia on yleisimmin neljä ja vain naaras hautoo.

## Ravinto
Ruskosieppo on hyönteissyöjä.

## Lähteet
Pertti Jalava

**Pertti Jalava** (s. 4. toukokuuta 1960 Turku) on suomalainen säveltäjä. Jalava on voittanut useita palkintoja kansallisissa ja kansainvälisissä sävellyskil­pailuissa teoksillaan jousiorkesterille, puhallinorkesterille, kamariyhtyeille, jazz-yhtyeille ja big bandille. Hänen teoksiaan ovat esittäneet useat orkesterit ja kamarikokoonpanot Suomessa ja ulkomailla. Vuodesta 2001 Jalava on toiminut päätoimisena säveltäjänä.

Jalavan tuotantoon kuuluu lukuisia teoksia erilaisille kamari­kokoonpanoille ja orkesterille, muun muassa viisi sinfoniaa (1995, 1999, 2008, 2015 ja 2017), pianokonsertto, huilukonsertto *Tuulessa*, neljä jousikvartettoa ja laaja kitarakvintetto *Huuhkaja*. Hän on sä­veltänyt runsaasti myös jazzyhtyeille ja big bandille. Lisäksi tuotantoon kuuluu joitakin teoksia kuorolle. Vaikka hän tyylillisesti pitääkin kaksi musiikkinsa pääaluetta; jazz sekä kamari- ja orkesterimusiikki; ryhtymättä niin sanottuun cross-overiin hän antaa vaikutteitten liikkua molempiin suuntiin ja niissä voi havaita monia yhteisiä piirteitä: rytmin ja melodian tärkeä rooli, polyfonia, kuvallinen kerronnallisuus ja tapahtumien runsaus. Musiikkinsa päämääriksi Jalava on linjannut tunneilmaisun ja kerronnallisuuden.

Sävellystä ja ylipäätään musiikkia Jalava on opiskellut lähes täysin ilman ohjausta. Ehdittyään luoda jo laajan rock- ja klassisvaikutteisen ohjelmiston jazz-yhtyeilleen hän 1993 opiskeli näyttämömusiikin sävellystä yhdysvaltalaisen Craig Bohmlerin opastuksella Suomen Musiikkiteatteri ry:n puo­livuotisella kurssilla. Lopputyö­nään Jalava sävelsi kamarioopperan *Paratiisi*. Käännekohdaksi muodostuneen kurssin jälkeen Jalava aloitti aktiivisen itseopis­kelun ja osallistui Turun filharmonisen orkesterin ja Turun yliopiston sävellys­laboratorioihin vuosina 1994, 1996 ja 1998.

Jalava on julkaissut neljä albumia: Jalavan kamariorkesteriteoksista koostuva levy *In the Wind* 2007 (Alba ABCD232) ja kamariteoksia sisältävä *Into a Warm Night* 2015 (Acte Préalable AP0342) sekä Jalavan yhtyeen Peppe Jalava Bandin albumit *Go to the Beach* 2010 (Alba ABCD304), jolla on muun muassa Esko Valtaojan tekstiin sävelletty nimikkoteos "Mene rannalle" Peppe Jalava Bandin ja Timo Lehtovaaran johtaman Toisinto-kuoron esittämänä sekä *A Guided Tour In The Kuiper Belt* 2016 (Pilfink JJVCD-158).

## Lähteet

## Aiheesta muualla
* Pertti Jalavan omat sivut.
* Pertti Jalavan sivut Music Finlandin sivustolla.
* Pertti Jalavan musiikkia SoundCloud sivustolla.
* Pertti Jalavan sivut Arsnetin sivustolla.
Yleisurheilu kesäolympialaisissa 2008 – miesten kuulantyöntö

**Miesten kuulantyöntö** oli ohjelmassa 15. elokuuta, ja kisa käytiin Pekingin kansallisella stadionilla.

Kuulantyönnön A-raja oli 20,30 metriä ja B-raja 19,80 metriä. 

## Mitalistit

## Karsinnat

## Finaali
Baixa Cerdanya

**Baixa Cerdanya** [] () on comarca Katalonian itsehallintoalueella, Pohjois-Espanjassa. Osa alueesta kuuluu Lleidan maakuntaan ja Gironan maakuntaan. Pinta-alaa comarcalla on 546,6 neliökilometriä ja asukkaita siellä on 18&nbsp;656 (2009). Väestötiheys on 34,1 as./km². Baixa Cerdanyan pääkaupunki on 9&nbsp;022 asukkaan (2009) Puigcerdà.

Comarca sijaitsee Pyreneiden vuoristossa ja sen naapuricomarcat ovat Ripollès kaakossa, Berguedà etelässä ja Alt Urgell lännessä. Luoteessa comarca rajautuu Andorraan sekä pohjoisessa ja idässä Ranskaan.

Baixa Cerdanyaan kuuluu kokonaan Ranskan ympäröimä Llívian kunta. Kunta on siis Espanjan eksklaavi. 

## Kunnat

Baixa Cerdanyan kunnat ja niiden väkiluvut vuonna 2009:

## Lähteet

## Aiheesta muualla

* Cerdanya.net
Huuttori

**Huuttori** () on kylän ulkopuolella sijaitsevasta maalaistalosta historiallisella Venäjällä käytetty nimitys. Käsite ja sana on ukrainalaista alkuperää.

Venäjällä maalaiskylä oli 1900-luvun alkuun saakka talonpoikien muodostama tiivis yhteisö, jossa kaikki talot sijaitsivat samassa ryhmässä ja yhteinen viljelysmaa jaettiin vuosittain kyläkokouksen päätöksellä. Yksinäistiloihin perustuvaa asutusta esiintyi lähinnä Puolassa, Ukrainassa, Baltiassa ja Länsi-Venäjällä. Vuodesta 1906 lähtien toteutetun Stolypinin maareformin yhteydessä kylien yhteismaita alettiin jakaa yksityistiloiksi, ja vuonna 1910 huuttorit muodostivat jo 10,5 % Euroopan-puoleisen Venäjän talonpoikaistalouksista. Eniten niitä oli Länsi- ja Luoteis-Venäjällä, missä huuttoreita perustivat mm. virolaiset uudisviljelijät sekä inkerinsuomalaiset.

Neuvostoliitossa maatalouden kollektivisoinnin aikana yksinäistilat saattoivat liittyä kolhoosiin säilyttäen entiset rakennuksensa. Vuonna 1939 NKP(b):n keskuskomitea ja Neuvostoliiton kansankomissaarien neuvosto tekivät päätöksen huuttorien lakkauttamisesta ja niiden rakennusten siirtämisestä kyliin.

Huuttoreiksi nimitettiin myös Suomen Neuvostoliitolle luovuttamalla alueella sijainneiden hajakylien yksinäistaloja. Ne siirrettiin tiiviimpiin asutuskeskuksiin vuosina 1950–1955. Rakennukset, joiden siirtoa ei pidetty tarkoituksenmukaisena, hävitettiin.

## Lähteet
**Bolšaja sovetskaja entsiklopedija*, tom 28, s. 427. Moskva: Sovetskaja entsiklopedija, 1978.
*Huuttori Leningradin alueen kulttuuri -tietosanakirjassa
Pelignit

**Pelignit** () olivat sabelleihin kuulunut muinainen kansa, joka asui nykyisen Abbruzzien maakunnan alueella Italiassa. He puhuivat oskin kielelle läheistä murretta.

Pelignit mainitaan ensi kerran toisen samnilaissodan aikana vuonna 325 eaa. Kun roomalaiset kukistivat samnilaiset, peligneistä tuli heidän liittolaisiaan.

## Lähteet
*
* *Encyclopædia Britannica* Eleventh Edition, 1911.

### Viitteet